RICHY ทะยานกว่า 7% ชูเป้ารายได้ปีนี้พันล้าน
RICHY ทะยานกว่า 7% ชูเป้ารายได้ปีนี้พันล้าน ล่าสุด ณ เวลา 10.12 น. ราคาอยู่ที่ 2.08 บาท บวก 0.14 บาท หรือ 7.22% สูงสุดที่ 2.14 บาท ต่ำสุดที่ 1.99 บาท มูลค่าซื้อขายที่ 34.85 ล้านบาท ด้านเทคนิค บล.โกลเบล็ก แนะนำ ซื้อเก็งกำไร มองมีทิศทางขาขึ้น
25 พ.ค. 2559

ผู้สื่อข่าวรายงานว่า ราคาหุ้นบริษัท ริชี่ เพลซ 2002 จำกัด (มหาชน) หรือ RICHY ณ เวลา 10.12น. ราคาอยู่ที่ 2.08 บาท บวก 0.14 บาท หรือ 7.22% สูงสุดที่ 2.14 บาท ต่ำสุดที่ 1.99 บาท มูลค่าซื้อขายที่ 34.85 ล้านบาท ขณะที่ดัชนีตลาดหุ้นไทยโดยรวมบวก 0.62%

โดยราคาหุ้น RICHY ปรับตัวขึ้นต่อเนื่องเป็นวันที่ 3 ติดต่อกัน นับตั้งแต่ราคาหุ้นอยู่ที่ 1.84 บาท เมื่อวันที่ 23 พ.ค.59
ขณะที่ นางอาภา อรรถบูรณ์วงศ์ ประธานกรรมการบริหาร RICHY เปิดเผยว่า สำหรับแผนการดำเนินงานในปี 59 บริษัทตั้งเป้าหมายรายได้ 1,000 ล้านบาท โดยมีแผนเปิดโครงการใหม่ 2 โครงการใหม่ มูลค่ากว่า 8 พันล้านบาท เพื่อเพิ่มยอดขายรอโอน (Backlog) รองรับรายได้ในอนาคต
ด้านเทคนิค บล.โกลเบล็ก ระบุในบทวิเคราะห์ (25 พ.ค.) คำแนะนำ ซื้อเก็งกำไร RICHY แนวรับ 1.92 บาท แนวต้าน 2.00 , 2.20 บาท Cut loss 1.87 บาท โดยกราฟอยู่ในช่วงกลับตัวขึ้นแบบ Inverted Head &amp; Shoulder และราคาสามารถยกตัวขึ้นปิดเหนือเส้น EMA 10 วันได้ต่อเนื่อง สอดคล้องกับเครื่องมือ MACD + RSI ชี้ขึ้นเป็นแรงหนุนต่อทิศทาง จึงคาดว่าจะปรับตัวขึ้นต่อได้